Jeg kan se andre har oplevet det samme. Deres service ved telefonerne er simpelthen for ringe. De prøver på ingen måde at hjælpe dig med problemet. 

Længere historie: 

Jeg afventer en pakke (den er ikke leveret endnu, selvom den kom til Danmark d. 4/6). 2 gange mener DHL at chaufføren har været ude og prøve at levere pakken, på trods af jeg arbejder hjemmefra, og derfor er hjemme hele dagen. 
Ingen seddel er lagt i min postkasse de to gange, den første gang hvor jeg checker tracking mandag d. 7/6, der står en scanning d. 4/7:  "Address information needed - Contact DHL". 
Øhh nå, tænker jeg og ringer til dem. Chaufføren har åbenbart ikke kunnet finde adressen første gang får jeg at vide, og derfor står den opdateret som nævnt. 
HVORFOR står der så "Delivery attempted; recipient not home" ved scanning, hvis han IKKE kunne finde adressen??
Hvorfor har DHL IKKE kontaktet mig ang. de informationer, der var brug for??

Vi aftaler så at pakken skal sendes igen d. 9/6. 
IGEN står der så ved scanning "Delivery attempted; recipient not home". 

Jeg er meget tålmodig stadig, og ringer pænt til dem og forklarer, jeg arbejder hjemmefra, men han har altså ikke været forbi. 
Dette får jeg at vide de kan se på scanningen, så med andre ord, de tager ikke mine ord for gode varer. 

Jeg sad så igår d. 10/6 og afventede pakken PÅ NY, som der stod til levering via tracking nummer igen. 
For at være helt sikker, ringede jeg kl. 9.20 til deres "kunde" service, og spurgte om de kunne se den skulle ud idag. 
En medarbejder, som jeg snakkede med, hun forsikrede mig at den ville komme på bilen kl. 10.00 og blive leveret. 
Super tænker jeg, så jeg sidder og afventer. 
Jeg ringede 2 gange efterfølgende, om eftermiddagen, hvor jeg ligeledes snakkede med samme person, og det er KUN fordi jeg har oplevet de to gange før, at den var på vej, men så ikke blev leveret. 
Den sidste gang jeg snakkede med medarbejderen, spørger jeg hvad tidsrum de leverer i, hvilket hun svarer mellem kl. 09.00 og 17.00. Jeg ringede den sidste gang kl. 16.30, så hun forsikrede mig om, at min pakke ville komme indenfor 30 minuter. Som hun sagde "han er på trapperne". 

Kl. bliver så 17.00.... ja, jeg ringer selvfølgelig igen. Det på trods af at de faktisk har mit nummer fra sidst, da jeg fik at vide de så ville ringe til mig, ved nogen forsinkelser eller problemer. 
Denne gang snakker jeg med en anden medarbejder, som så siger til mig at i Københavns området, jamen der kan de godt levere helt til kl. 20.00 om aftenen. 
Jeg nævner overfor vedkommende at jeg har fået noget andet at vide, hvilket medarbejderen ikke giver noget svar på, blot at jeg må afvente lidt endnu, til chaufføren kommer. 
Klokken bliver 17.30... den bliver 18 (og på det tidspunkt har deres telefoner lukket, så man kan ikke ringe indt il dem mere)... klokken bliver 20.00. 
STADIG ingen pakke. 
Jeg checker tracking løbende, og den står hele tiden som værende på bilen til levering, så det stoler jeg selvfølgelig på. 
Kl. 20.30 opgiver jeg at vente. Jeg ringer til dem her til morgen, præcis kl. 8.00 hvor de åbner, og spørger til forsendelsen. Her får jeg nu at vide, at den ALDRIG HAR VÆRET MED PÅ BILEN TIL LEVERING!
Jeg beder hende om en forklaring på, hvorfor jeg 4 gange har fået at vide, at den var til levering, og nu først dagen efter får at vide noget andet. 
Hun siger at det er fordi de først har fået dette at vide kl. 17.30, ved en scanning. 
NÅ! Hvorfor står der så hele tiden på tracking nummeret, at den er på vej i bilen, og HVORFOR ringe de ikke til mig, når de har mit nummer!

Det er simpelthen det ringeste jeg har oplevet, for det er sket før det her, hvor pakken ikke er kommet frem og der var INGEN hjælp at hente ved deres telefon service. 

Jeg håber virkelig der er nogen der sidder fra DHL og læser det her, og har dårlig smag i munden over den måde de behandler kunderne på. Hvad fanden er meningen i at lade ens kunde sidde fra kl. 9 om morgenen til 8 om aftenen, gentagende gange med lovning om levering, for så IKKE at levere alligevel!?

Få styr på jeres biler, få styr på dem i ansætter ved kundeservice og tag kontakt til jeres chauffører, når de er ude at køre! Den med at i ikke vil forstyrre dem når de kører, den holder jo ikke. Vil i da hellere have at jeres kunder skal sidde og spilde en hel dag, end at jeres chauffør bliver optaget 3 minuter ved et telefon opkald, om hvor han er på ruten og om han er på vej med en bestemt pakke??

Tag jer sammen!